text: J'aroie trop à deviser 
   Se je vouloie recorder 
   Des festes les estoremens, 
   Les richeces, les paremens, 
   Les dons qui donné i estoient 
   De ceaus qui donner les devoient. 
   Trop en seroit li contes Ions. 
   Pour ce à briés mos vous disons 
   Que chascuns, ce sachiez de voir, 
   En fist grandement son devoir, 
   Si que il n'i ot k'amender. 
   Droit devers Salerne à aler 
   Leur plot, si le firent ainsi. 
   Par fine verité vous di 
   Que feste bele et riche i ot ; 
   Car li rois Meniadus sot 
   Kan c'on devoit faire et laissiet'. 
   Si à droit les sot festiier, 
   Que on pas viser ne seüst 
   Que nus amender i peüst 
   ne riens qui afiere à grant feste. 
   Bele et riche fu et honneste 
   La feste, et droit estofée. 
   PageV02P278
   Clarmondine, com avisée 
   Et conme courtoise et sachant, 
   Fist envers les X fenmes tant 
   Qui la garderent quant là fu, 
   Ainsi com avez entendu, 
   Que riches furent et manans 
   Tous jours tant com furent vivans. 
   Et celes moult l'en mercierent. 
   Souventes fois à Dieu prierent 
   Que il li rendist guerredon 
   Dou très grant bienfait et dou don 
   Que chascune de li avoit. 
   Que vaurroit c'om plus vous diroit ? 
  